S-718/2013

Mál þetta, sem dómtekið var í dag, 7. október 2013, er höfðað af lögreglustjóranum á höfuðborgarsvæðinu með ákæru dagsettri 3. september 2013, á hendur R-x-x D-kk-þgf V-x-x, kt. 000000-0000, Fremristekk 4, Reykjavík, fyrir eftirtalin brot, framin þann 16. ágúst 2012:

1. fyrir umferðarlagabrot í Reykjavík, með því að hafa ekið bifreiðinni VA-584, ófær um að stjórna henni örugglega vegna áhrifa ávana- og fíkniefna (í blóði mældist tetrahýdrókannabínól 11 ng/ml) vestur Eiríksgötu uns aksturinn var stöðvaður skömmu síðar við Þórsgötu, og í sama skipti haft í vörslum sínum 0,71 g af maríhúana og 0,17 g af tóbaksblönduðu maríhúana sem fannst við leit á ákærða.

Er talið að þetta varði við 1. og 2. mgr. 45. gr. a., sbr. 1. mgr. 100. gr. umferðalaga nr. 50/1987, sbr. 1. gr. laga nr. 48/1997 og 2. gr. sbr. 5. og 6. gr. laga nr. 65/1974 um ávana og fíkniefni, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

2. fyrir fíkniefnalagabrot, með því að hafa, að Laugavegi 55 í Reykjavík, haft í vörslum sínum 230,40 g af kannabisstönglum, 2,10 g af maríhúana og 12 kannabisplöntur, og hafa um nokkurt skeið fram til þess dags ræktað greindar plöntur.

Er þess krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006. Jafnframt er krafist upptöku á samtals 2,81 g af maríhúana, 0,17 g af tóbaksblönduðu maríhúana, 230,40 g af kannabisstönglum og 12 kannabisplöntum, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001. Þá er krafist upptöku á 5 viftum, 2 gróðurhúsalömpum, 2 spennubreytum, 1 hitamæli, 1 garðslöngu, 22 hvítum stöngum, 12 blómapottum, 1 kolasíu, 2 börkum, 2 loftblásurum, 3 fjöltengjum, 1 rafmagnsdælu og 1 gróðurtjaldi, með vísan til 7. mgr. 5. gr. sömu laga, en þessir munir voru notaðir til framleiðslu kannabisplantnanna.

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði R-x-x D-kk-nf V-x-x er fæddur í apríl árið 1990. Ákærði hefur þrisvar sinnum gengist undir sættir við lögreglustjórann á höfuðborgarsvæðinu fyrir fyrir brot á umferðarlögum og lögum um ávana- og fíkniefni og ákærði hefur tvisvar sinnum verið sviptur ökurétti í tíu mánuði í senn.

Með hliðsjón af sakarefni málsins er refsing ákærða ákveðin fangelsi í 30 daga. Verður refsingin skilorðsbundin með þeim hætti er í dómsorði greinir. Ákærði er sviptur ökurétti í 2 ár frá uppkvaðningu dómsins að telja.

Ákærði greiði 159.021 krónur í sakarkostnað og málsvarnarþóknun skipaðs verjanda síns, J-kk-ef K-kk-ef H-kk-ef héraðsdómslögmanns, 62.750 krónur.

D ó m s o r ð :

Ákærði, R-x-x D-kk-nf V-x-x, sæti fangelsi í 30 daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Ákærði er sviptur ökurétti í 2 ár frá uppkvaðningu dómsins að telja.

Ákærði greiði 159.021 krónur í sakarkostnað og málsvarnarþóknun skipaðs verjanda síns, J-kk-ef K-kk-ef H-kk-ef héraðsdómslögmanns, 62.750 krónur.

S-kk-nf S-kk-nf.